Դիեգո Դեմե

**Դիեգո Դեմե** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Գերմանիայի ազգային հավաքականի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Արմինիա Բիլեֆելդ
Իր կարիերան Դեմեն սկսել է Արմինիայում։ Առաջին պայմանագիրը ակումբի հետ կնքել է 2008 թվականին։

Իր դեբյուտը Արմինիայի կազմում նշել է 2010 թվականի դեկտեմբերի 4-ին՝ Գրոյտեր Ֆյուրտի դեմ խաղում։ Դեմեի խաղը բարձր գնահատվեց, և նա սկսեց ավելի հաճախ խաղալ թիմի հիմնական կազմում, սակայն կիսապաշտպանությունում մրցակցության պատճառով գերմանացին անցկացրեց ընդամենը 10 հանդիպում 2010-11 մրցաշրջանում։ Մրցաշրջանի ավարտին Դեմեն 1 տարով երկարաձգեց իր պայմանագիրը ակումբի հետ։

2011-12 մրցաշրջանում իր առաջին հանդիպումը Դեմեն անցկացրեց 2011 թվականի օգոստոսի 8-ին՝ Աալենի դեմ խաղում։ Այս մրցաշրջանում նա սկսեց ստանալ շատ վնասվածքներ և հաճախ մնում էր պահեստայինների նստարանին։

Արմինիայի կազմում անցկացրած 2 մրցաշրջաններում Դեմեն անցկացրեց 23 հանդիպում բոլոր մրցաշարերում։

### Պադերբորն
2012 թվականի հունվարի 9-ին Դեմեն տեղափոխվեց Պադերբորն՝ կնքելով 2 տարվա պայմանագիր և ստանալով 4 համարի մարզաշապիկը։ Ակումբը նրա համար վճարեց 25,000 եվրո։ Իր դեբյուտը Պադերբորնի կազմում Դեմեն նշեց 2012 թվականի փետրվարի 3-ին՝ Ունիոն Բեռլինի դեմ խաղում։ Այս մրցաշրջանում նա դարձավ թիմի հիմնական կազմի խաղացող՝ խաղալով աջ և ձախ պաշտպանների դիրքում, և անցկացրեց 12 հանդիպում բոլոր մրցաշարերում։

2012-13 մրցաշրջանում Դեմեն սկսեց խաղալ կիսապաշտպանությունում։ 2012 թվականի սեպտեմբերի 16-ին՝ Էրցգեբիրգեի դեմ խաղում գերմանացին ստացավ կարմիր քարտ և որակազրկվեց 3 խաղով։ 2012 թվականի հոկտեմբերի 5-ին՝ Ֆրանկֆուրտի դեմ խաղում Դեմեն վերադարձավ որակազրկումից, սակայն նոյեմբերի սկզբին ստացավ կոճի վնասվածք և դուրս մնաց 2 շաբաթով։ Դեկտեմբերի սկզբում Յենս Վեմերի վնասվածքի պատճառով գերմանացին սկսեց խաղալ աջ պաշտպանի դիրքում, սակայն մարտին նա նորից վերադարձավ կիսապաշտպանություն։ Այս մրցաշրջանում Դեմեն անցկացրեց 30 խաղ բոլոր մրցաշարերում։

2013-14 մրցաշրջանում Դեմեն անցկացրեց 19 հանդիպում Պադերբորնի կազմում։ Դեմեի հեռանալուց հետո Պադերբորնը զբաղեցրեց 2-րդ հորիզոնականը առաջնությունում և տեղափոխվեց Բունդեսլիգա։

### ՌԲ Լայպցիգ
2014 թվականի հունվարի 7-ին Դեմեն տեղափոխվեց 3-րդ դիվիզիոնում հանդես եկող ՌԲ Լայպցիգ՝ կնքելով պայմանագիր նախատեսված մինչև 2018 թվականը։ Ակումբը նրա համար վճարեց 350,000 եվրո։

Իր դեբյուտը Լայպցիգի կազմում Դեմեն նշեց 2014 թվականի հունվարի 25-ին՝ Վակեր Բուրգհաուզենի դեմ խաղում։ Շուտով գերմանացին դարձավ թիմի հիմնական կազմi խաղացող՝ անցկացնելով 16 հանդիպում, իսկ ՌԲ Լայպցիգը տեղափոխվեց Երկրորդ Բունդեսլիգա։

2014-15 մրցաշրջանում Դեմեն հաստատվեց Լայպցիգի հիմնական կազում և անցկացրեց 33 հանդիպում բոլոր մրցաշարերում։

2015-16 մրցաշրջանում Դեմեն անցկացրեց 28 հանդիպում բոլոր մրցաշարերում՝ օգնելով Լայպցիգին տեղափոխվել Բունդեսլիգա։

2016-17 մրցաշրջանը Դեմեն սկսեց Լայպցիգի հիմնական կազմում։ Դեկտեմբերին նա երկարաձգեց ակումբի հետ պայմանագիրը մինչև 2021 թվականը։ 2017 թվականի փետրվարի 19-ին՝ Բորուսիա Մյոնխենգլադբախի դեմ խաղում Դոմինիկ Կայզերի վնասվածքի պատճառով Դեմեն առաջին անգամ խաղադաշտ դուրս եկավ ավագի թևկապով։ 2017 թվականի ապրիլի 15-ին՝ Ֆրայբուրգի դեմ խաղում գերմանացին խփեց իր առաջին գոլը Լայպցիգի կազմում։ Մրցաշրջանի մնացած 4 խաղերում Դեմեն խաղադաշտ դուրս եկավ որպես Լայպցիգի ավագ։ 2016-17 մրցաշրջանում Դեմեն անցկացրեց 33 խաղ՝ դառնալով 1 գոլի հեղինակ։

2017-18 մրցաշրջանում Դեմեն և Վիլի Օրբանը Կայզերից հետո թիմի երկրորդ ավագ դառնալու հավակնորդներն էին։ Թիմի ավագ դարձավ Օրբանը։ 2017 թվականի սեպտեմբերի 13-ին՝ Մոնակոյի դեմ Չեմպիոնների Լիգայի խաղում Դեմեն նշեց իր դեբյուտը եվրոպական առաջնություններում։ Օրբանի բացակայելու պատճառով 2017 թվականի նոյեմբերի 4-ին՝ Հանովերի դեմ խաղում Դեմեն իր առաջին խաղը անցկացրեց ավագի թևկապով այդ մրցաշրջանում։ Իր առաջին գոլը Չեմպիոնների Լիգայում խփեց 2019 թվականի նոյեմբերի 5-ին՝ Զենիթ Սանկտ Պետերբուրգի դեմ խաղում։ ՌԲ Լայպցիգի կազմում Դեմեն անցկացրեց 214 հանդիպում՝ դառնալով 2 գոլի և 18 գոլային փոխանցման հեղինակ։

### Նապոլի
2020 թվականի հունվարի 11-ին Դեմեն 12 միլիոն եվրոյի դիմաց տեղափոխվեց Նապոլի։ Իր դեբյուտը նշեց հունվարի 14-ին՝ փոխարինելով Ֆաբիան Ռուիսին Իտալիայի գավաթի Պերուջայի դեմ խաղում։ Առաջին հանդիպումը Սերիա A-ում անցկացրեց հունվարի 18-ին՝ փոխարինելով Ալանին Ֆիորենտինայի դեմ խաղում։

## Միջազգային կարիերա
Դեմեն իրավասություն ուներ խաղալ Գերմանիայի և Իտալիայի ազգային հավաքականների կազմում, և նա հայտարարեց, որ կընդունի այն թիմի հրավերը, որն առաջինը առաջարկի իրեն խաղալ հավաքականում։

Դեմեն առաջին անգամ Գերմանիայի ազգային հավաքական հրավիրվեց 2017 թվականի հունիսին՝ Դանիայի և Սան Մարինոյի դեմ խաղերի համար։ Իր դեբյուտը նշեց 2017 թվականի հունիսի 10-ին՝ Սան Մարինոյի դեմ խաղում։ Դեմեն հայտավորվեց 2017 թվականի ՖԻՖԱ Կոնֆեդերացիաների գավաթին, սակայն չկարողացավ մասնակցել առաջնությանը վնասվածքի պատճառով։

## Կարիերայի վիճակագրություն
### Ակումբային վիճակագրություն
*2020 թվականի հունվարի 20-ի դրությամբ*

### Միջազգային վիճակագրություն
*2020 թվականի հունվարի 20-ի դրությամբ*

## Նվաճումներ
### Ակումբային
**ՌԲ Լայպցիգ**
*3. Լիգա. 2013–14

## Ծանոթագրություններ

## Արտաքին հղումներ
* Դեմեի պաշտոնական Ինստագրամի էջը
* Դեմեն transfermarkt-ում
* Դեմեն soccerbase.com-ում
* Դեմեն WhoScored.com կայքում
* Դեմեն Նապոլիի պաշտոնական կայքում 
* Դեմեն ՈՒԵՖԱ-ի պաշտոնական կայքում
* Դեմեն ՖԻՖԱ-ի պաշտոնական կայքում

Կատեգորիա:Արմինիայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Պադերբորնի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ